                      højesterets kendelse
                       afsagt tirsdag den 12. november 2013
sag 142/2013
jens skytte
(advokat bjarne henriksen)
mod
tinglysningsretten
i tidligere instanser er truffet afgørelse af tinglysningsretten den 13. november 2012 og afsagt
kendelse af vestre landsrets 7. afdeling den 12. februar 2013.
i påkendelsen har deltaget fem dommere: børge dahl, thomas rørdam, jens peter
christensen, henrik waaben og kurt rasmussen.
påstande
kærende, jens skytte, har påstået tinglysningsbegæringen fremmet.
indkærede, tinglysningsretten, har påstået stadfæstelse.
supplerende sagsfremstilling
jens skytte erhvervede ejendommen danstrupvej 8, 8860 ulstrup, matr.nr. 10 s m.fl., hvor-
slev by, hvorslev, på tvangsauktion den 7. december 2011. på ejendommen var tinglyst et
ejerpantebrev på 5 mio. kr., og på tvangsauktionen opnåedes ikke dækning til den prioritets-
plads, der var besat med ejerpantebrevet. det fremgår af tingbogen, at ejerpantebrevet er over-
ført fra gammelt system og konverteret til et digitalt pantebrev.
jens skytte begærede ikke ejerpantebrevet slettet i forbindelse med udstedelse af auktions-
skøde, men anmeldte i stedet debitorskifte, således at han begærede sig registreret som debitor
                                                 - 2 -
og kreditor på ejerpantebrevet. anmodningen om debitor-/kreditorskiftet var alene underskre-
vet af jens skytte.
tinglysningsretten afviste den 13. november 2012 anmeldelsen med den begrundelse, at den
ikke var underskrevet af en berettiget.
jens skytte kærede afgørelsen til vestre landsret, som den 12. februar 2013 stadfæstede
tinglysningsrettens afgørelse.
sagen er med procesbevillingsnævnets tilladelse indbragt for højesteret af jens skytte.
anbringender
jens skytte har anført, at tinglysningsretten ikke har hjemmel til at afvise begæringen. når
han som auktionskøber med hjemmel i retsplejelovens § 581, stk. 1, kan få ejerpantebrevet
slettet, kan han også som det mindre i det mere få ejerpantebrevet tiltransporteret. det kræver
kun hans egen underskrift.
tinglysningsretten har under henvisning til højesterets afgørelse i ufr 2012.2935 anført, at
der ikke kan ske tinglysning, da jens skytte ikke har fået ejerpantebrevet tiltransporteret.
højesterets afgørelse af 12. juni 2012 (ufr 2012.2935)
i sagen havde et ejerpantebrev ikke opnået dækning på tvangsauktion. den nye ejer fik ejer-
pantebrevet tiltransporteret af den tidligere ejer og begærede tinglysning af transport og debi-
torskifte. i højesterets præmisser hedder det:
       ”et ejerpantebrev, hvor en ejendoms ejer giver sig selv pant i ejendommen for et be-
       stemt beløb, er ikke i sig selv bærer af en fordring, men giver ejendommens ejer mulig-
       hed for at stille panteretten ifølge ejerpantebrevet til sikkerhed for gæld til en kreditor.
       ved salg af en fast ejendom kan ejerpantebrevet overdrages til den nye ejer af ejen-
       dommen, og den nye ejer kan få denne overdragelse tinglyst, såfremt den nye ejer ind-
       træder som både debitor og kreditor ifølge pantebrevet.
       opnår et ejerpantebrev ikke dækning på tvangsauktion, er panteretten for krav mod
       ejendommens hidtidige ejer ophørt. det er kun den nye ejer, der efter retsplejelovens §
       581, stk. 1, kan forlange pantebrevet slettet på baggrund af auktionen. den nye ejer kan
       imidlertid også undlade at forlange ejerpantebrevet slettet af tingbogen og i stedet få
                                               - 3 -
       ejerpantebrevet tiltransporteret. højesteret finder, at der ikke er noget til hinder for, at
       den nye ejer af ejendommen lader transporten tinglyse og anvender ejerpantebrevet som
       grundlag for pantsætning.”
højesterets begrundelse og resultat
opnår et ejerpantebrev i fast ejendom ikke dækning på tvangsauktion, kan den nye ejer over-
tage og genanvende ejerpantebrevet og dermed også den tinglysningsafgift, der er betalt for
tinglysningen af ejerpantebrevet, jf. herved højesterets afgørelse i ufr 2012.2935. i den sag
var ejerpantebrevet tiltransporteret køber af den tidligere ejer.
ved en tvangsauktion mister den hidtidige ejer rettighederne over ejendommen. de pantha-
vere, der ikke opnår dækning på tvangsauktion, mister panteretten i ejendommen. når der er
tale om et ejerpantebrev, hvor ejendommens ejer giver sig selv pant i ejendommen for et be-
stemt beløb, er der som anført i landsrettens dissens efter en tvangsauktion ikke andre end den
nye ejer af ejendommen, der er berettiget. auktionskøberen kan derfor få tinglyst debitor-
skifte på ejerpantebrevet uden den tidligere ejers underskrift.
højesteret tager herefter jens skyttes påstand til følge.
                                        thi bestemmes:
tinglysningsrettens afgørelse ophæves, og sagen hjemvises til fortsat behandling ved
tinglysningsretten.
i kæremålsomkostninger skal tinglysningsretten betale 5.000 kr. til jens skytte. beløbet skal
betales inden 14 dage efter denne højesteretskendelses afsigelse og forrentes efter rentelovens
§ 8 a.
kæreafgiften for landsret og højesteret tilbagebetales til jens skytte.
